SET เปิดเช้ารูด 21 จุด ตามตปท. แรงกดดันเงินเฟ้อดีดตัวสูง หวั่นเฟดขึ้นดบ. 0.75%
SET เปิดเช้ารูด 21 จุด ตามตปท. แรงกดดันเงินเฟ้อดีดตัวสูง กังวลเฟดปรับขึ้นดอกเบี้ย 0.75% ในการประชุมครั้งต่อไป เล็งทดสอบแนวรับ 1,620 จุด
SET เปิดเช้ารูด 21 จุด ตามตปท. แรงกดดันเงินเฟ้อดีดตัวสูง กังวลเฟดปรับขึ้นดอกเบี้ย 0.75% ในการประชุมครั้งต่อไป เล็งทดสอบแนวรับ 1,620 จุด
6 พ.ค. 2565

ผู้สื่อข่าวรายงานว่า ดัชนีตลาดหุ้นไทย ณ เวลา 10:00 น. อยู่ที่ 1,622.07 จุด ลดลง 21.23 จุด หรือ 1.29% สูงสุดที่ 1,626.81 จุด ต่ำสุดที่ 1,622.02 จุด มูลค่าการซื้อขาย 3.81 พันล้านบาท
นายอภิชาติ ผู้บรรเจิดกุล ผู้อำนวยการสายงานวิเคระห์หลักทรัพย์ บล.ทิสโก้ กล่าวว่า แนวโน้มตลาดหุ้นไทยเช้านี้มีแนวโน้มแกว่งตัวลงตามทิศทางตลาดหุ้นสหรัฐวานนี้ร่วงหนักกว่า 1 พันจุด โดยได้รับแรงกดดันจากทิศทางอัตราเงินเฟ้อที่ดีดตัวสูงขึ้น ส่งผลให้นักลงทุนกลับมากังวลว่าธนาคารกลางสหรัฐฯ (เฟด) อาจต้องใช้ยาแรงด้วยการปรับขึ้นอัตราดอกเบี้ยถึง 0.75% ในการประชุมรอบต่อไป
นอกจากนี้ค่าเงินดอลลาร์แข็งค่าขึ้นอย่างต่อเนื่อง และอัตราผลตอบแทนพันธบัตรสหรัฐพุ่งทะลุ 3% เป็นระดับสูงสุดในรอบหลายปี ยังเป็นปัจจัยที่กดดันอย่างต่อเนื่อง
โดยให้แนวรับไว้ที่ 1,620-1,630 จุด และแนวต้าน 1,650 จุด